Tähelepanelikke flanööre ehk sihituid uitjaid on juba aastakümneid vaevanud küsimus, mis nimi see oli, mis sealt on maha kraabitud ja miks. Nüüd me teame vastust. See nimi on J. Rosenberg.
Aga miks on J. Rosenbergi nimi Tartus salastatud, Tallinn aga mitte? Vastuse leidmiseks peame minema ajas tagasi. Tallinnas algas eelmise sajandi kahekümnendate aastate lõpus äärelinnade varustamine kanalisatsiooniga ning linnavalitsus kehtestas kanalisatsiooniluukide soovitusliku disaini. Ligi kümmekond tootjat (sh Graudin, Tõnisson, Saksen, Rosenberg, TÜ Maja, Eichhorn jt) võtsid selle disaini kasutusele, aga mõned (nt Siegel, Krull, Ilmarine, Aivaz) ei võtnud.